Marduňa

Marduňa () je názov vrchu v pohorí Bachureň. Leží nad obcou Renčišov, približne  južne od Lipian. 

 Poloha 
Nachádza sa na severe strednej časti pohoria Bachureň. Leží v Prešovskom kraji, v okrese Sabinov a na katastrálnom území obce Rožkovany. Najbližším sídlom je na juhozápadnom úpätí situovaný Renčišov, juhovýchodne ležia Uzovské Pekľany, severným smerom Dubovica, Rožkovany a Lipany a východne obec Pečovská Nová Ves.

 Opis 
Marduňa leží v hrebeni, ktorý vedie východným smerom z vrchu Žliabky () na Kamennú (). Severným smerom sa nachádza pohorie Čergov s dominantným Čergovským Minčolom (), východným sa nachádza Kamenná () a Kohút (), južným Končistá hora (), Brezina (), Skalky (), Mindžová () a Bučie () a západným Bachureň (), Žliabky (), Dlhé diely (), Javor (), Stavenec (), Predné Bandovce () a Zadné Bendovce ().Šarišská vrchovina – Branisko. Turistická mapa. 1 : 50 000. Harmanec: VKÚ, a. s., 2000. Vodu zo severnej časti hrebeňa odvádza Dubovický, Rožkoviansky a Voliansky potok do rieky Torysa, južné odvodňujú krátke prítoky riečky Malá Svinka v povodí Hornádu. Vrcholom vedie značený turistický chodník zo Sedla pod Marduňou. 

 Výhľady 
Vrchol pokrýva nesúvislý lesný porast s malou vrcholovou lúkou, ktorá umožňuje len obmedzený rozhľad. Z lokalít s redšou vegetáciou je výnimočne možné pozorovať okolité vrcholy Bachurne, Levočské vrchy, Ľubovniansku vrchovinu, Čergov, Slanské vrchy a Čiernu horu.

 Prístup 
 po  zelenej značke:
 od západu zo sedla Bachureň cez vrch Dlhé diely a sedlo pod Marduňou
 od východu zo Sabinova cez sedlo pod Kohútom
 po  žltej značke cez sedlo pod Marduňou:
 od severu z Dubovice
 od juhu z Renčišova
 od juhovýchodu z obce Uzovské Pekľany cez rázc. Močiare

 Referencie 

 Pozri aj 
 Bachureň
 Zoznam vrcholov v Bachurni

 Externé odkazy 
 Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Sabinov
Kategória:Rožkovany